CELEX: 62009CN0274
Language: mt
Date: 2009-07-20 00:00:00
Title: Kawża C-274/09: Talba għal deċiżjoni preliminari mressqa mill-Oberlandesgerichts München (il-Ġermanja) fl- 20 ta’ Lulju 2009 — Privater Rettungsdienst und Krankentransport Stadler vs Zweckverband für Rettungsdienst und Feuerwehralarmierung Passau — Intervenjenti: Malteser Hilfsdienst e.V. u Bayerisches Rotes Kreuz

7.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 267/28
            
         Talba għal deċiżjoni preliminari mressqa mill-Oberlandesgerichts München (il-Ġermanja) fl-20 ta’ Lulju 2009 — Privater Rettungsdienst und Krankentransport Stadler vs Zweckverband für Rettungsdienst und Feuerwehralarmierung Passau — Intervenjenti: Malteser Hilfsdienst e.V. u Bayerisches Rotes Kreuz
   (Kawża C-274/09)
   2009/C 267/50
   Lingwa tal-kawża: Il-Ġermaniż
   
      Qorti tar-rinviju
   
   Oberlandesgerichts München
   
      Partijiet fil-kawża prinċipali
   
   
      Rikorrenti: Privater Rettungsdienst und Krankentransport Stadler
   
      Konvenuti: Zweckverband für Rettungsdienst und Feuerwehralarmierung Passau
   
      Intervenjenti: Malteser Hilfsdienst e.V. u Bayerisches Rotes Kreuz
   
      Domandi preliminari
   
   Skont l-ewwel paragrafu tal-Artikolu 234 KE, tressqu quddiem il-Qorti tal-Ġustizzja tal-Komunitajiet Ewropej id-domandi preliminari li ġejjin sabiex tinterpreta d-Direttiva 2004/18/KE tal-Parlament Ewropew u tal-Kunsill fuq kordinazzjoni ta’ proċeduri għall-għoti ta’ kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi (1) [kuntratti pubbliċi għal xogħlijiet, kuntratti pubbliċi għal provvisti u kuntratti pubbliċi għal servizzi]:
   
               1)
            
            
               Kuntratt dwar servizzi (f’dan il-każ, servizzi ta’ għajnuna tal-emerġenza) li, fid-dawl tal-kontenut tiegħu, ma jipprevedix li l-awtorità kontraenti tħallas direttament lill-kuntrattur, iżda jipprovdi li
               
                           a)
                        
                        
                           il-ħlas għall-użu ta’ servizzi li għandhom jiġu pprovduti huwa stabbilit fl-ambitu ta’ negozjati bejn il-kuntrattur u terzi, li huma awtoritajiet kontraenti (f’dan il-każ, l-istituzzjonijiet tas-sigurtà soċjali),
                        
                     
                           b)
                        
                        
                           fil-każ ta’ nuqqas ta’ ftehim, huwa previst li bord ta’ arbitraġġ stabbilit għal dan il-għan jagħti deċiżjoni fuq din il-kwistjoni, liema deċiżjoni hija suġġetta għall-istħarriġ tal-qrati tal-Istat,
                        
                     
                           ċ)
                        
                        
                           il-ħlas ma jsirx direttament mill-utenti, iżda minn uffiċċju ċentrali ta’ ħlas, li l-kuntrattur huwa legalment marbut li jindirizza, u li jħallsu pemezz ta’ ħlasijiet akkont b’mod regolari,
                        
                     għandu jiġi kkunsidrat għal din ir-raġuni biss bħala konċessjoni ta’ servizzi fis-sens tal-Artikolu 1(2)(a) u (d) tad-direttiva?
            
         
               2)
            
            
               Jekk għall-ewwel domanda preliminari tingħata risposta negattiva, ikun każ ta’ konċessjoni ta’ servizzi meta r-riskju ta’ operazzjoni marbuta mas-servizz pubbliku jkun limitat, minħabba li
               
                           a)
                        
                        
                           regola leġiżlattiva tipprevedi li l-ħlasijiet għall-użu tas-servizz għandhom jiġu kkalkolati fuq il-bażi tal-ispejjeż li jistgħu jiġu stmati skont il-prinċipji ta’ ġestjoni tal-impriżi u li jikkorrispondu għal sevizz tajjeb, ġestjoni razzjonali u ekonomika kif ukoll organizzazzjoni effiċjenti,
                        
                     
                           b)
                        
                        
                           id-debituri tal-ħlasijiet għall-użu tas-servizz huma istituzzjonijiet tas-sigurtà soċjali solventi,
                        
                     
                           ċ)
                        
                        
                           ċerta esklużività tal-operazzjoni hija żgurata fil-qasam stabbilit kuntrattwalment,
                        
                     iżda l-kuntrattur jassumi bis-sħiħ dan ir-riskju limitat?
            
         
      (1)  ĠU L 134, p. 114.